# data[].attributes.attachment_caption
 Finalul anului școlar 2024-2025 a însemnat pentru elevii claselor a II-a A și a IV-a A din școala noastră bucuria încheierii cu succes a încă unui an de muncă și începutul mult așteptatei vacanțe de vară. Această vacanță a adus cu sine și o frumoasă experiență: plecarea într-o tabără organizată în satul Vatra Moldoviței, din inima Bucovinei.Organizarea de tabere școlare în diferite zone ale țării a devenit deja o frumoasă tradiție a școlii noastre, datorită implicării cadrelor didactice dedicate.Și în această vară, doamna profesor Galu Aida a dat startul distracției și aventurii, alegând ca destinație satul Vatra Moldoviței, o așezare autentică, încărcată de tradiții și de frumuseți naturale. Aici, în peisajul bucovinean de poveste, unde dealurile împădurite și mănăstirile cu istorie își  spun cu mândrie povestea, copiii s-au bucurat de drumeții, activități în aer liber, cele mai frumoase obiective turistice și de farmecul vieții rurale.Comuna Vatra Moldoviței este cunoscută nu doar pentru peisajele sale pitorești, ci și pentru valorile autentice ale satului bucovinean, fiind un loc ideal pentru cei care iubesc natura, tradițiile și liniștea munților. | Aida Galu

# data[].attributes.attachment_link.title
23 reactions · 4 comments | Finalul anului școlar 2024-2025 a însemnat pentru elevii claselor a II-a A și a IV-a A din școala noastră bucuria încheierii cu succes a încă unui an de muncă și începutul mult așteptatei vacanțe de vară. Această vacanță a adus cu sine și o frumoasă experiență: plecarea într-o tabără organizată în satul Vatra Moldoviței, din inima Bucovinei.

Organizarea de tabere școlare în diferite zone ale țării a devenit deja o frumoasă tradiție a școlii noastre, datorită implicării cadrelor didactice dedicate.

Și în această vară, doamna profesor Galu Aida a dat startul distracției și aventurii, alegând ca destinație satul Vatra Moldoviței, o așezare autentică, încărcată de tradiții și de frumuseți naturale. Aici, în peisajul bucovinean de poveste, unde dealurile împădurite și mănăstirile cu istorie își  spun cu mândrie povestea, copiii s-au bucurat de drumeții, activități în aer liber, cele mai frumoase obiective turistice și de farmecul vieții rurale.

Comuna Vatra Moldoviței este cunoscută nu doar pentru peisajele sale pitorești, ci și pentru valorile autentice ale satului bucovinean, fiind un loc ideal pentru cei care iubesc natura, tradițiile și liniștea munților. | Aida Galu

# data[].attributes.attachment_link.description
Finalul anului școlar 2024-2025 a însemnat pentru elevii claselor a II-a A și a IV-a A din școala noastră bucuria încheierii cu succes a încă unui an de muncă și începutul mult așteptatei vacanțe de...

# data[].attributes.body
O experiență de neuitat între munți, mănăstiri și prieteni noi

În această vară, un grup de elevi din școala noastră, îndrumați de doamnele profesoare Pop Ramona și Tămaș Alina, au avut ocazia să participe la o tabără de vis în inima Bucovinei, la Gura Humorului. Șase zile pline de aventuri, prietenii și descoperiri ne-au făcut să simțim magia acestor locuri și să ne întoarcem acasă cu sufletul plin.

În prima zi am început aventura cu emoție și entuziasm. Ajunși în tabără, am făcut cunoștință cu ghizii care ne-au fost alături în fiecare moment, dar și cu ceilalți copii din Bacău și Prahova. În scurt timp, am format o echipă unită și gata de aventură.

A doua zi ne-au purtat pașii prin peisaje de poveste, într-o drumeție spre Mănăstirea Humorului. Ne-am bucurat de aerul curat de munte și de liniștea locurilor încărcate de spiritualitate. Ghidul ne-a povestit despre istoria mănăstirii și despre picturile sale exterioare, care păstrează și astăzi culorile vii și farmecul autentic moldovenesc.
După vizită, am avut parte de adrenalină la tiroliană, unde curajul și distracția au fost la cote maxime. Pentru cei dornici de aventură, tiroliana a fost cu siguranță punctul culminant. Cu inima bătând tare, dar cu zâmbetul pe buze, am zburat printre copaci, simțind fiorul libertății și bucuria de a depăși limite. A fost o experiență care ne-a învățat că uneori trebuie doar să ai curajul să te desprinzi.

În următoarea zi am lucrat în echipe, participând la diverse activități interactive care ne-au pus la încercare creativitatea și spiritul de colaborare. Apoi, ne-am testat limitele pe panoul de escaladă – o provocare pe care mulți dintre noi am acceptat-o cu entuziasm.

În a patra zi, am vizitat faimosul Muzeu al Oului din Vama. Am rămas uimiți de migala și creativitatea meșteșugarilor locali. Ouăle pictate manual, unele vechi de zeci de ani, ne-au arătat câtă frumusețe poate exista într-un obiect aparent simplu. Unii dintre noi chiar și-au încercat talentul în cadrul unui atelier special pregătit pentru elevi.

Mănăstirea Voroneț – albastrul infinit al Bucovinei. Nu putea lipsi din itinerariul nostru celebra Mănăstire Voroneț, supranumită și „Capela Sixtină a Estului”. Ne-am lăsat impresionați de faimosul „albastru de Voroneț” și de frescele care par să spună povești fără vârstă. A fost o adevărată lecție de istorie și artă, trăită pe viu, apoi am făcut o ședință foto de poveste la Odaia Bunicii din Voroneț, un loc care ne-a dus cu gândul la copilăria bunicilor noștri. Ziua s-a încheiat cu o călătorie cu farmec de altădată: Mocănița Huțulca ne-a dus în inima Bucovinei. Ne-am urcat în tren plini de emoții, iar când locomotiva cu abur a început să pufăie și să scoată fum alb pe horn, am simțit că pășim într-o altă lume. Trenul a pornit încet, fluierând printre dealuri și păduri, de parcă voia să ne lase timp să admirăm peisajele. Copacii verzi, căsuțele din lemn și liniștea muntelui ne-au făcut să uităm de telefoane. După o oră de drum, am ajuns la capătul traseului, într-o poiană unde ne-am dat jos, am făcut poze și ne-am bucurat de aerul curat. Am cumpărat suveniruri tradiționale și am gustat gogoșile bucovinene. Ne-am simțit ca într-o scenă dintr-un film românesc vechi, dar autentic.
A cincea zi s-a încheiat într-un mod spectaculos cu „Tabexatlon” – spirit de echipă și multă distracție. Ziua dedicată tabexatlonului ne-a adus împreună în echipe gata de competiție. Am avut parte de probe amuzante, un circuit sportiv care testează viteza, rezistența, echilibrul, agilitatea și îndemânarea participanților. A fost o zi în care am învățat că fiecare dintre noi contează și că munca în echipă face diferența.

Focul de tabără – povești și prietenii pe viață. Seara cea mai așteptată a fost cea în care am aprins focul de tabără. În jurul flăcărilor, cu stelele deasupra, am cântat, am spus povești și ne-am bucurat de ultimele momente împreună. Au fost râsete, promisiuni și chiar câteva lacrimi de emoție.

În a șasea zi, tabăra s-a incheiat cu  festivitatea de premiere. Fiecare elev a primit o medalie, un premiu și o diplomă, în semn de apreciere pentru implicare și curaj.

Tabăra din Bucovina a fost mai mult decât o excursie – a fost o călătorie a sufletului, o lecție de viață, o colecție de amintiri pe care nu le vom uita niciodată. Ne-am întors acasă mai uniți, mai încrezători și cu inima plină de recunoștință pentru tot ce am trăit.

Până la următoarea aventură, păstrăm vie în suflet Bucovina și toate lecțiile ei frumoase.

# data[].attributes.attachment_link.title
Grupul oficial al Şcolii Gimnaziale “Avram Iancu”, Dej | O parte din elevii claselor a III - a A și a IV - a D , împreună cu câțiva dintre colegii lor mai mici și mai mari din școala noastră, cât si... | Facebook

# data[].attributes.attachment_link.description
O parte din elevii claselor a III - a A și a IV - a D , împreună cu câțiva dintre colegii lor mai mici și mai mari din școala noastră, cât si din afara ei, au fost într-o minunată tabără ~ Misterele…

# data[].attributes.body
Ocna Șugatag a fost timp de o săptămână un loc primitor, în care tradițiile maramureșene s-au conturat frumos, pentru grupul format din  49 de elevi ai Școlii Gimnaziale ,,Avram Iancu” Dej, însoțiți de doamnele profesoare pentru învățământul primar Ancuța Erdei, Molnar Anamaria, Pop Ana-Maria și Ungurășan Cornelia. Elevii au pornit cu mari emoții în această călătorie, unde au îmbinat activitățile distractive cu cele cu specific tradițional.

Tabăra a fost organizată în perioada 13-19 iulie 2025, prin intermediul agenției OLDLINE TRAVEL și a Asociației Turistice Ghizii României, pe parcursul a 7 zile pline cu activități captivante,  care au angrenat copiii și le-au dezvoltat spiritul de echipă, imaginația, cât și cunoștințele despre această zonă pitorească.

Prima zi a debutat cu întâlnirea ghizilor și animatorilor, care au împărțit elevii în echipe (obști), conduse de către un căpitan. Fiecare echipă și-a confecționat câte un steag care să o reprezinte. Seara, fiecare echipă și-a prezentat steagul și a trecut prin probe de cunoaștere a echipei.

A doua zi, elevii s-au distrat la ,,Jocurile obștilor”, menite să consolideze echipele și să pună la încercare atenția, gândirea și mobilitatea copiilor. Apoi, și-au dezvoltat îndemânarea la tir cu arcul. Seara s-a terminat cu o horă-n sat, altfel spus – minidiscoteca taberei.

În cea de-a treia zi, grupurile au pornit într-o drumeție spre Lacul Gavril, lacul cu nume de sfânt, care privit de sus are forma unui chip uman. În drumul spre lac, elevii au putut admira pădurea de goruni seculari. Întorși în tabără, aceștia și-au demonstrat competitivitatea, viteza și agilitatea în cadrul unor jocuri competitive. Seara, au dansat pe ritmuri cunoscute -  Just Dance.

A patra zi, cea a excursiei opționale, am vizitat Muzeul Țărăncii din Dragomirești, singurul muzeu din țara noastră dedicat femeii. De asemenea, am pornit spre plaiuri pitorești cu Mocănița, admirând peisajele de pe Valea Vaserului. Seara, la întoarcerea în tabără, am urmărit un film.

Următoarea zi a debutat cu construirea unor adăposturi în pădure. Tot acolo, elevii au învățat în cadrul unor ateliere despre supraviețuire, mersul pe munte, noduri și multe altele. După-amiază, ne-am relaxat la piscina hotelului. Seara și-au evidențiat talentul, în cadrul unui spectacol intitulat ,,Teatru de umbre”.

În cea de-a șasea zi, am participat la o vânătoare de comori. După-amiaza, distracția a continuat la piscină. Nu în ultimul rând, pentru că a fost ultima seară petrecută împreună, ne-am strâns în jurul focului de tabără, unde am cântat cântece specifice și ne-am amintit cele mai frumoase și haioase întâmplări.

Ultima zi de tabără a început cu emoții pentru toți, totodată cum melancolie și cu sentimentul de tristețe că zilele frumoase au ajuns la final. Deși festivitatea de premiere a marcat finalul taberei, întorcându-ne spre casă, ne gândim la revederea din vara ce va urma, amintindu-ne de ghizi, prieteni noi, aventura și locurile frumoase pe care le-am vizitat.

Această tabără a reușit să dezvolte armonios elevii, i-a ajutat să-și învingă anumite temeri, iar cel mai important - să devină independenți, să se descurce singuri, să aibă curaj în sarcinile întreprinse.

Prof. Ancuța Erdei